પાલનપુર- અમદાવાદ હાઇવે ઉપર છાપીથી અંદર જતા માર્ગ ઉપર તંત્ર દ્વારા ઓવરબ્રીજનું કામ હાથ ધરવામાં આવ્યું છે. જ્યાં એક વર્ષ વિતી ગયું હોવા છતાં આ કામ ગોકળગાયની ગતીએ ચાલી રહ્યું છે. પુલના ગડર નીચે કોઇ સેફટી ગાર્ડ મુકવામાં આવ્યા ન હોવાથી કયા સમયે વારાણસી જેવી ભયાનક દુર્ઘટના સર્જાય તેવી ભીતિ સેવાઇ રહી છે. જ્યાં ડાયવર્જન માટે બનાવેલો માર્ગ પાકો નથી. ખાડા- ખડીયા હોવાથી વાહનમાં બેઠેલા મુસાફરોને મુશકેલીઓ પડી રહી છે.